Diari Oficial de la Generalitat Valenciana


Sumari del DOGV 3516, del 14-06-1999 (1999/5467)

ORDRE de 12 de maig de 1999, per la qual es modifica l'Ordre de la Conselleria d'Ocupació, Indústria i Comerç de 12 de novembre de 1998, per la qual es determinen els programes de formació professional ocupacional, els tallers de formació i inserció laboral i es regula el procediment general per a la concessió d'ajudes durant l'exercici de 1999.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3516

Data del DOGV
:   14-06-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/5467


Data del document
:   12-05-1999

Organisme emissor
:   Conselleria d'Ocupació, Indústria i Comerç

Tipus de document
:   Ordre

Anàlisi jurídica

 Descriptors 

:   * formació professional
    * lluita contra l'atur

ORDRE de 12 de maig de 1999, per la qual es modifica l'Ordre de la Conselleria d'Ocupació, Indústria i Comerç de 12 de novembre de 1998, per la qual es determinen els programes de formació professional ocupacional, els tallers de formació i inserció laboral i es regula el procediment general per a la concessió d'ajudes durant l'exercici de 1999. [1999/M5467]
  
Amb data 20 de novembre de 1998, es va publicar en el Diari Oficial de la Generalitat Valenciana l'Ordre de 12 de novembre de 1998, de la Conselleria d'Ocupació, Indústria i Comerç, per la qual es determinen els programes de formació professional ocupacional, els tallers de formació i inserció laboral i es regula el procediment general per a la concessió d'ajudes durant l'exercici 1999.
  
En l'article 26, referent a ajudes als alumnes, s'establix per a la percepció d'estes ajudes un requisit de distància, és a dir que la localitat d'impartició de l'acció formativa diste més de 10 quilòmetres de la de residència habitual de l'alumne. No obstant això, no s'exigix el compliment d'esta condició a aquells alumnes que puguen acreditar la seua pertinença a família nombrosa, tindre alguna minusvalidesa o qualsevol altra condició física per la qual els siga impossible accedir als cursos en la seua localitat pels propis mitjans, i que hi necessiten qualsevol mitjà de transport.
  
L'article 27.2 de la mateixa ordre indica que per a poder accedir a les ajudes, s'exigirà que el domicili de la targeta de demanda d'ocupació de l'alumne i el del certificat de residència o empadronament, siguen coincidents.
  
No obstant això, este últim requisit no serà tingut en compte, i actuarà només a efectes informatius, en el cas d'aquells alumnes que puguen acreditar la seua pertinença a família nombrosa, tindre una minusvalidesa, o posseir una condició física per la qual els siga necessari l'ús d'un mitjà de transport per a l'accés als cursos en la seua localitat, per la qual cosa es fa necessari introduir una modificació en el text de l'ordre que aclarisca este punt.
  
En virtut d'això, i fent ús de les facultats que m'atorguen la Llei 5/1983, de 30 de desembre, de Govern Valencià, i el Reglament Orgànic i Funcional de la Conselleria d'Ocupació, Indústria i Comerç,
  
ORDENE
  
Article únic
  
Es modifica l'article 27.2 de l'Ordre de 12 de novembre de 1998, per la qual es determinen els programes de formació professional ocupacional, els tallers de formació i inserció laboral i es regula el procediment general per a la concessió d'ajudes durant l'exercici de 1999, l'últim paràgraf del qual queda redactat com seguix: «Per a poder accedir a les ajudes, s'exigirà que els domicilis dels apartats b) i c) siguen coincidents. Este requisit no s'exigirà a aquells alumnes que puguen acreditar la seua pertinença a família nombrosa, tindre una minusvalidesa, o bé qualsevol altra condició física de l'alumne per la qual li siga impossible accedir als cursos en la seua localitat pels propis mitjans, i que hi necessite qualsevol mitjà de transport. En este cas esta dada tindrà únicament efectes informatius.»
  
Disposició final
  
La present ordre entrarà en vigor el mateix dia de la seua publicació en el Diari Oficial de la Generalitat Valenciana.
  
València, 12 de maig de 1999
  
El conseller d'Ocupació, Indústria i Comerç,